ORBEGOZO URIBE (EAJ, 2018-03-16):
Eskerrik asko, presidente andrea eta arratsalde on guztioi.
Esan beharra daukat askotan ba, txistetarik txistuetara pasatzea zein erraza bilakatzen den, eta egia da giro distentsuagoa bat ba lortzearren ba eskertzen noizean behin hemen txisteak egitea, baino bueno, txistuek egin dituztenei ere eskatzen diegu ba errespetatzeko euren iritziak partekatzen ez ditugunok ere bai.
Edozelan ere, egia da eztabaida hau hobetu ulertzeko ez dakit lagungarria izan den, baina egia da Otero jaunak argumentu pilo bat, argumentu sendoak ekarri dituela, ba bueno, euren jarrera, edo euren postura azaltzeko Habiadura Handiko Trenareninguruan, baina baita egia da norbaitek begiak itxiko balitu pentsatuko zuela Espainiako Kongresuan gaudela eta ez Eusko Legebiltzarrean.
Nik uste dut asko zentratu zarela, zure argudioak edo arrazoiak asko zentratu direla Espainiako Abiadura Handiko Tren ereduari buruz, baina kontuan izan behar dugu azkenean hau interpelazioa baten ondorengo mozioa dela, interpelazio horretan aukera izan zenuen Tapia sailburuari hainbat galdera egiteko, erantzunak emateko aukera berak izan zuen, argibideak emateko aukera izan zuen, eta bueno, egia da zioaren adierazpenean esan zenuen bezala, ez zirela izan edo ez nahikoak iruditu zitzaizkizula, baina bueno, gauza bat da ez nahikoak izatea eta bestea gustukoak ez izatea.
Beraz, gure taldearen jarrera ez da aldatu, ulertuko duzun bezala guk Jaurlaritza babesten dugu, Jaurlaritza babesten dugun taldeetako bat gara eta nik legebiltzarkide bat bezala hitz egingo dut eta ez EAJko ordezkari bezala, baizik eta legebiltzarkide bezala. Eta zentzu horretan, Tapia andreak ere bai erantzunean azaldu zizun bezala eta baita ere aste honetan zehar...
...EAJko ordezkari bezala eta legebiltzarkide bezala, eta zentzu horretan Tapia andreak ere bai erantzunean azaldu zizun bezala eta baita ere aste honetan zehar behin eta berriro adierazi izan duen bezala, ba beno, gure posizioa da hasierako proiektuetan eta beti agertu izan den bezala, ba konexioa Ezkiotik egitea, ez?
Hori da hasieran onartu zena, hori da guk onesten duguna eta beno, hori da gu behintzat, gaur gaurkoz babesten dugun jarrera. Baina, egia da ere bai, beste aukera batzuk daudela, beste aukera batzuk, beste erakunde batzuk ere daude inplikatuta proiektu horietan. Eta beste aukera batzuk daude eta izapidetzen ari dira beste administrazio fase batzuk eta, beno, ba Jaurlaritzak bere erantzukizunari helduz, ba beno alegazioak aurkeztu ditu eta azaldu ditu zeintzuk diren bere arrazoiak baten alde edo bestearen kontra eta, beno, nik uste dut hori finkatuta dagoela eta ez daukadala nik behintzat azaldu beharrik.
Bestalde, lehentasunen inguruan, esan duzu gure taldea edo sailburuak zuek planteatutakoarekin edo zuek proposatzen duzuenarekin ados dagoela edo adostasunetara iritsi zinetela. Bai, beno, alderantziz ere ulertu genezake.
Sailburuak berak interpelazioan esan zizun bezala, ba beno, badaudela adostasunak, baino igual, zuek ere zaudetela ados gurekin. Eta zentzu horretan, aurkeztu zuen erdibidekoan ba bai guk bat egiten dugu, lehenengo puntuarekin, nik uste dut, hori talde guztiok bat egiten dugula zentzu horretan edo puntu horretan, eskari horretan.
Baina egia da ere bai, hori ez dela gaur hutsetik hasiko den ekimen bat edo, aspalditik dago plangintza bat, non lehentasun bezala ezartzen den merkantziak edo salgaiak errepideetatik trenbidera pasatzea eta zentzu horretan hainbat ekimen ari dira burutzen. Eta ez da mugatzen bakarrik plataforma berri bat edo euskal "Y" sare misto bat egitera, merkantziak eta bidaiariak joateko, baizik eta beste hainbat ekimen daude. Hor daude Bilboko portuko hegoaldeko trenbide saihesbidea edo Lezokoa, Pasaian eta beno plataforma logistikoak. Hau da, badago plangintza orokor bat helburu hori erdiesteko.
Beraz, guk zentzu horretan hor uste dugu zuen erdibidekoan jasotzen duela baina beno, hasiera ez dela hasiera bat baizik eta jarraipen bat izango litzatekela egiten ari den lanari.
Gero, ez naiz sartuko ere bai, zer hainbat datu eman dizkiguzu Espainiako ereduari buruz, Espainia mailan zenbat bidaiari dauden AVEan eta zenbat aldirietan, edo esan duzu, que tenemos una deuda mayor, aipatu duzu ADIF eta AENA, expertos, Renfekoak... Ez dakit, baina dena oso Espainiara begira, Espainiako ereduari begira. Beraz, nik uste dut interbentzio horiek oso interesgarria da eta Matute jaunari, lehen-aurreko legealdian gaia eramaten zuenari ba pasatzen badiozu, seguru Kongresuan oso erabilgarria izango zaiola.
Edozein kasutan eta gaur eztabaidatzen ari garen erdibideko honi buruz, beno, esan beharra daukat ere bai, ez da interesa ez digula piztu ekimen honek, baizik eta esaten dizun bezala azkenean interpelazio batean daude galdera batzuk eta erantzunak ematen ditu interpelatuak. Eta guk uste dugu erantzun horiek argiak izan zirela eta, beraz, jarrerak oso ondo finkatuta zeudela.
Eta izan ere, horren adierazgarri edo erakusle da zuek ere ez duzuela inongo lanik egin ba besteokin adostasunen bat lortzeko ere. Azkenean ez dago, nik uste jarrerak oso finkatuta zeudela hasieratik eta ez dela egon inongo ideia trukaketarik edo proposamen trukaketarik, ez ezer. Eta hori horrela da eta nik uste dut hasieratik geneukala talde guztiok zeri buruz ari zen edo zeri buruz zen ekimen hau.
Eta beno, zentratuz erdibidekoan. Esan dudan bezala, lehenengoarekin ez daukagu, ez geneuke arazorik edukiko, baina beno, nik uste dut hor badagoela abia puntu edo abiatzen zaretela premisa oker batetik, ez? Dagoeneko badagoela erabaki hori hartuta edo helburu hori badagoela barneratuta.
Gero, eskatzen zenuten gelditzeko proiektuak eta trenbideak moldatzeko. Nik uste dut hor ere bai ezin dugula ados egon. Izan ere, guk eskatzen dioguna Espainiako Gobernuari da murgildu dadila, azkartu dezala proiektu hau aurrera eramateko. Zer, izan ere, hasierako egitasmoetan 90. hamarkadan lehenengo proiektuei buruz hitz egiten hasi zirenean, 2010. urterako zegoen aurreikusita egotea azpi egitura hau jada bukatuta. 2018. urtean eta oraindik zer falta den, ezta? Beraz, guk eskatzen dioguna da kontrakoa, murgildu dadila, hartutako konpromiso hori bete dezala eta, beraz, azkartzeko tramitatu beharreko prozesuak eta hori guztia.
Eta bestalde, ez dugu uste hain erraza denik gaur egun dauden trenbideak moldatzea, eta interpelazioan ere sailburuak azaldu zizun. Ez da ain erraza. Hor badaude hainbat aspektu tekniko eta beste mota askotakoak, eta ez da ain erraza. Beraz, ezin dugu horren alde egin.
Eta bukatzeko, aipamen bat nahiko nuke egin, zeren erdi bidekoan ez da jaso, baina hasierako ekimenean, hasierako mozioan eskatzen zitzaion Legebiltzarrari ba Jaurlaritzak eskatzeko, edo Legebiltzarrak esaten zion Jaurlaritzari Legebiltzarrean onartutakoa betetzeko.
Ba beno, edo Legebiltzarrean erabakitzen zena betetzeko, erabakitzeko edo negoziatzeko aukera daukan heinean. Jo, ba nik uste dut Legebiltzarrak azkeneko 25 urtetan berretsi egin duela Jaurlaritza burutzen ari den proiektu hau. Beraz, uste dut hori ere bai kontutan izan behar dugula, ez?
Askotan, ba beno, badaudela hainbat ekimen babesa dutenak eta beno, Jaurlaritzak horren araberako lana egiten duela ere bai.
Besterik gabe, mila esker.